CONTRACT DE PARTENERIAT

ART. 1. PĂRȚILE CONTRACTANTE
1.1. ORAȘUL TURCENI, cu sediul în orașul Turceni, str. Muncii nr. 12, județul Gorj, cod fiscal 4813480, telefon 0253335024, fax 0253335026, reprezentat legal prin primar Popescu Constantin, denumit în continuare BENEFICIAR, 
1.2. S.C. EMIEVENTS MUSIC SRL, cu sediul în județul Gorj, sat Bucureasa, comuna Dănești, nr. 1, camera 1, cod fiscal RO33379955, înregistrată la Registrul Comerțului sub nr. J2014000349186, cont bancar RO38INGB0000999908399166, deschis la ING BANK, reprezentată legal de domnul Badea Emil, în calitate de administrator, denumită în continuare PRESTATOR,
au convenit încheierea prezentului contract de parteneriat pentru organizarea evenimentului cultural - artistic „FESTIVALUL TOAMNEI LA TURCENI” – ediția 2026, în condițiile de mai jos.
ART. 2. OBIECTUL ȘI SCOPUL CONTRACTULUI
2.1. Obiectul și scopul contractului îl constituie colaborarea părților în vederea organizării de către prestator, în locația indicată de către beneficiar, de spectacole cu prilejul evenimentului cultural – artistic „FESTIVALUL TOAMNEI LA TURCENI” – ediția 2026, constând în recitaluri ale unor soliști de muzică populară. De asemenea prestatorul va asigura organizarea unui târg de produse alimentare, precum și a unui parc de distracții pentru copii și tineret. 

2.2 Obiectul contractului îl constituie prestarea serviciilor artistice și tehnice pentru festivalul desfășurat în perioada 17–18 octombrie 2026, pe strada Culturii din orașul Turceni, județul Gorj, constând în participarea a  unor soliști, a unui taraf, asigurarea unui podium/scenă și a instalației de lumini.
 2.3. Evenimentul cultural – artistic „FESTIVALUL TOAMNEI LA TURCENI” – ediția 2026 va avea loc zilnic, în perioada 17-18 Octombrie 2026.

2.4. Intrararea la spectacole este liberă, spectacolul urmărind promovarea orasului  Turceni, precum și a tradițiilor și obiceiurilor zonei, și încurajarea implicării copiilor în aceste activități. 

2.5. Prestatorul are obligația asigurării suportului tehnic constând în sonorizare, lumini, scenă și instrumentar tehnic. 
ART. 3. DURATA CONTRACTULUI
3.1. Contractul intră în vigoare la data semnării de către ambele părți și produce efecte până la îndeplinirea tuturor obligațiilor asumate, inclusiv recepția serviciilor și plata acestora. 
ART. 4. VALOAREA CONTRACTULUI ȘI PLATA
4.1. Valoarea totală a serviciilor prevăzute la art. 2.1 este de 25.000 lei fără TVA. 
4.2. Prețul include onorariile soliștilor și ale tarafului, podiumul/scena, luminile, montarea, demontarea și personalul necesar serviciilor contractate. Transportul, cazarea și mesele artiștilor și personalului prestatorului, dacă sunt necesare, sunt incluse în preț și sunt suportate de prestator. 
4.3. Orașul Turceni oferă sprijin în vederea autorizării evenimentului și asigurării ordinii și liniștii publice cu ajutorul Inspectoratului de Jandarmi Județean Gorj, Inspectoratului pentru Situații de Urgență Gorj și Inspectoratului de Poliție Județean Gorj. 

4.4. Serviciile suplimentare și orice modificare a contractului se stabilesc numai prin act adițional, semnat de ambele părți înaintea prestării lor.
ART. 5. OBLIGAȚIILE PĂRȚILOR
5.1. Obligațiile beneficiarului:
5.1.1. Beneficiarul, pe durata și în scopul desfășurării evenimentului cultural-artistic, se obligă să asigure spațiul public necesar organizării evenimentului pe strada Culturii din orașul Turceni.
5.1.2 În eventualitatea în care, din cauze obiective, spațiul desfășurării evenimentului nu mai poate fi pus la dispoziția prestatorului, la cererea acestuia, beneficiarul se obligă să pună la dispoziție un alt spațiu care să permită desfășurarea evenimentului. 

5.1.3.Beneficiarul va achita toate cheltuielile ocazionate de prezentul eveniment: apă, canal, servicii de salubritate, furnizarea energiei electrice la scenă, precum și asigurarea serviciilor medicale de urgență (în caz de nevoie).
5.2. Obligațiile prestatorului:
5.2.1. Prestatorul se obligă să asigure desfășurarea în condiții de calitate maximă a evenimentului cultural - artistic, prin participarea unor soliști de muzică populară. De asemenea prestatorul va asigura organizarea unui târg de produse alimentare și meșteșugărești, precum și a unui parc de distracții pentru copii și tineret, conform prevederilor prezentului contract. 

5.2.2. Prestatorul se obligă să asigure participarea unei game largi de comercianți și producători din industria agroalimentară, mici meșteșugari și comercianți de produse nealimentare. 

5.2.3. Prestatorul va participa, cu mijloace proprii, la amenajarea spațiului unde se va desfășura evenimentul pentru ca acesta să se deruleze în conditii optime, va asigura logistica necesară organizării evenimentului (scaune, mese, stâlpi de expunere, de afișare, aranjamente, curățenie, etc.) 

5.2.4. În cazul în care, cu ocazia desfășurării evenimentului, sunt produse pagube beneficiarului sau terților, urmare a deficiențelor în organizarea evenimentului, prestatorul răspunde în condițiile legii. 

5.2.5. Prestatorul este pe deplin răspunzător de derularea în condiții de legalitate a raporturilor juridice cu artiștii, comercianții și prestatorii diverselor servicii necesare desfășurării evenimentului și de consecințele ce decurg din aceste raporturi juridice. 

ART. 6. FORȚA MAJORĂ
6.1. În caz de forță majoră, părțile sunt exonerate de răspundere pentru neîndeplinirea obligațiilor contractuale determinate de acest eveniment în condițiile Codului Civil. 

6.2. Forța majoră este produsă de un eveniment aflat în afară controlului părților, imprevizibil și de neînlăturat, intervenit după intrarea în vigoare a prezentului contract de asociere, care împiedice părțile să-și îndeplinească obligațiile asumate, parțial sau total. 

6.3. Partea aflată în caz de forță majoră va notifica celeilalte părți atât apariția, cât și încetarea cazului de forță majoră în termen de 5 zile. Lipsa notificării în termen decade partea aflată în forță majoră de dreptul de a fi exonerată de răspundere. 

ART. 7. ÎNCETAREA CONTRACTULUI
7.1.  Prezentul contract încetează de drept la expirarea perioadei pentru care a fost încheiat. 

7.2. Prezentul contract de asociere poate fi reziliat anterior perioadei prevăzute la art.3. 1. numai în urmă unei notificări scrise în următoarele situații: 

7.2.1. Beneficiarul nu își îndeplinește obligațiile asumate prin prezentul contract.

7 .2.2. Prestatorul nu își îndeplinește obligațiile asumate prin prezentul contract.

7.2.3. Contractul poate fi reziliat cu acordul explicit al tuturor părților, în condițiile  convenite de acestea.

ART. 8. REGLEMENTAREA LITIGIILOR
8.1. Orice neînțelegere privind încheierea, executarea sau încetarea contractului se soluționează pe cale amiabilă. În lipsa unei soluții amiabile, litigiul se supune instanțelor competente potrivit legii.
ART. 9. PUBLICITATEA INFORMAȚIILOR
9.1. Informațiile din prezentul contract sunt publice în condițiile legii, cu respectarea dispozițiilor aplicabile privind protecția datelor și informațiile protejate.
ART. 10. DISPOZIȚII FINALE
10.1. Modificarea sau completarea contractului se face numai prin act adițional semnat de ambele părți.
Încheiat astăzi, __________     în două exemplare originale, câte unul pentru fiecare parte.

